2008 m. bendrojo biudžeto preliminarus taisomojo biudžeto nr. 10 projektas - Išlaidų suvestinė pagal skirsnius : III skirsnis – Komisija /* KOM/2008/0693 galutinis */





[pic] | EUROPOS BENDRIJŲ KOMISIJA | Briuselis, 31.10.2008 KOM(2008) 693 galutinis 2008 M. BENDROJO BIUDŽETO PRELIMINARUS TAISOMOJO BIUDŽETO NR. 10 PROJEKTAS IŠLAIDŲ SUVESTINĖ PAGAL SKIRSNIUS III skirsnis – Komisija 2008 M. BENDROJO BIUDŽETOPRELIMINARUS TAISOMOJO BIUDŽETO NR. 10 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1] su paskutiniais pakeitimais, padarytais Tarybos reglamentu (EB) Nr. 1525/2007[2], ypač į jo 37 straipsnį, Europos Komisija biudžeto valdymo institucijai teikia 2008 m. biudžeto preliminarų taisomojo biudžeto Nr. 10 projektą. TURINYS 1. Įvadas 4 2. Prognozuojamų įplaukų padidėjimas 4 2.1. Nuosavųjų išteklių peržiūra 4 2.2. Kitos įplaukos 4 3. Mokėjimų asignavimų sumažinimas 5 3.1. 1a išlaidų kategorija. Konkurencingumas augimui ir užimtumui skatinti 5 3.2. 1b išlaidų kategorija. Sanglauda augimui ir užimtumui skatinti 6 3.3. 2 išlaidų kategorija. Gamtos išteklių išsaugojimas ir valdymas 7 3.4. 3b išlaidų kategorija. Pilietybė 7 3.5. 4 išlaidų kategorija. ES kaip pasaulinio masto veikėja 8 SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS 11 IŠLAIDŲ SUVESTINĖS PAGAL SKIRSNIUS PAKEITIMAI Išlaidų suvestinės pagal skirsnius pakeitimai siunčiami atskirai per SEI–BUD sistemą. Išlaidų suvestinės pagal skirsnius pakeitimų redakcija anglų kalba susipažinimui pateikta biudžeto priede. 1. Įvadas 2008 m. preliminaraus taisomojo biudžeto Nr. 10 projekte (toliau – PTBP) atsižvelgta į tai, kad: - peržiūrėjus nuosavųjų išteklių ir kitų įplaukų prognozes, į biudžetą reikia įtraukti grynąjį prognozuojamų įplaukų padidėjimą (1 198,7 mln. EUR); - atsižvelgus į asignavimų perskirstymus, kuriuos pasiūlyta atlikti kartu su visuotiniu perkėlimu, reikia sumažinti 1a, 1b, 2, 3b ir 4 išlaidų kategorijų biudžeto eilučių mokėjimų asignavimus (4 891,3 mln. EUR). 2. Prognozuojamų įplaukų padidėjimas 2.1. Nuosavųjų išteklių peržiūra Pagal 2000 m. gegužės 22 d. Tarybos reglamento (EB, Euratomas) Nr. 1150/2000[3] 16 straipsnį Komisija peržiūrėjo nuosavųjų išteklių prognozes. Ši peržiūra visų pirma susijusi su PVM ir BNP likučiais ir tradiciniais nuosavaisiais ištekliais. Remdamasi turimais duomenimis, Komisija siūlo į PVM ir BNP nuosavųjų išteklių likučius įtraukti 1 823,7 mln. EUR sumą. Šis padidinimas susijęs su biudžeto įplaukų 3 1 ir 3 2 skyriais. Šiame etape valstybių narių likučių skaičiavimai tebėra preliminarūs, nes vyksta PVM ir BNP duomenų tikrinimas. Dėl to Komisija gali peržiūrėti sumas šio PTBP procedūros metu. Komisija taip pat siūlo įplaukų 12 skyriuje sumažinti tradicinius nuosavuosius išteklius (TNI) 1 600 mln. EUR. Taisomajame biudžete Nr. 5/2008[4] prognozuojama grynoji bendra tradicinių nuosavųjų išteklių suma yra 18 536,3 mln. EUR. Vis dėlto, atsižvelgiant į sumas, gautas nuo metų pradžios, šiuo metu prognozuojama bendra tradicinių nuosavųjų išteklių suma yra 16 936,3 mln. EUR. Jei gavus naujus faktinius paskutinio metų ketvirčio duomenis ši suma gerokai pasikeistų, Komisija dar kartą peržiūrės sumas biudžeto procedūros metu. 2.2. Kitos įplaukos Su struktūriniais fondais (6 5 0 0 punktas) susiję finansiniai koregavimai Atsižvelgiant į sumas, gautas pagal 6 5 0 0 punktą, taip pat darant prielaidą, kad šiais metais jos nebus dar kartą panaudotos, į biudžetą siūloma įtraukti 313 mln. EUR sumą. Kitos neasignuotosios įmokos ir kompensacijos (6 6 0 1 punktas) Atsižvelgiant į dabartinį 6 6 0 1 punkto biudžeto įvykdymą, galima įtraukti papildomą 33 mln. EUR sumą. Palūkanos už pavėluotus mokėjimus ir baudos Bendrosios įplaukų suvestinės 7 0 ir 7 1 skyriuose nurodytos palūkanos už pavėluotus mokėjimus ir baudos. Taisomuoju biudžetu Nr. 3/2008[5] 2008 m. biudžete nurodytos sumos padidintos 849,2 mln. EUR. Atsižvelgiant į sumas, kurios jau yra gautos arba greičiausiai bus gautos, į biudžetą siūloma įtraukti papildomą 629 mln. EUR sumą. 3. Mokėjimų asignavimų sumažinimas Remdamasi prielaida, kad biudžeto valdymo institucija patvirtins perskirstytus biudžeto eilučių mokėjimų asignavimus, kurių Komisija atskirai paprašė taip vadinamame visuotiniame perkėlime, Komisija siūlo koreguoti tam tikrų biudžeto eilučių mokėjimų asignavimų sumas, jas labiau priartinant prie naujausių poreikių įverčių. Siūloma sumažinti mokėjimų asignavimų sumas 4 891,3 mln. EUR. 3.1. 1a išlaidų kategorija. Konkurencingumas augimui ir užimtumui skatinti Programų įmonėms pabaigimas (- 50 mln. EUR) Mokėjimų asignavimai pagal 01 04 05 biudžeto straipsnį pervedami į dvi patikos sąskaitas, kurias Komisijos vardu valdo Europos investicijų fondas (EIF). Su EIF Komisijos vardu prisiimtais įsipareigojimais susiję mokėjimai, kaip numatyta, atliekami naudojant šių sąskaitų lėšas. Šių dviejų sąskaitų lėšomis finansuojamos dvi finansinės priemonės – garantijų ir rizikos kapitalo. Pagal šią programą įsipareigojimų asignavimai reikalingi, kad Komisija galėtų įgalioti EIF, kaip įgyvendinančiąją organizaciją, pasirašyti sutartis su finansų tarpininkais. Mokėjimų asignavimai trumpu laikotarpiu reikalingi tik iš dalies, nes priklauso nuo tam tikrų sąlygų: - rizikos kapitalo investicijoms lėšos išmokamos rizikos kapitalo bendrovei tik tuo atveju, jei jų reikia investicijai įvykdyti arba rizikos kapitalo fondo tinkamoms finansuoti išlaidoms apmokėti. Jei investicija neįvykdoma, lėšos neišmokamos. - garantijoms skirtos lėšos išmokamos finansų tarpininkui tik tuo atveju, jei neįvykdomi finansiniai įsipareigojimai ir finansų tarpininkas yra pateikęs prašymą išmokėti lėšas pagal garantiją. Jei neįvykdytų įsipareigojimų nėra, lėšos neišmokamos. Kad į patikos sąskaitas (kurias Komisijos vardu valdo EIF) būtų pervesta pakankamai lėšų, naudojami mokėjimų asignavimai, nes EIF turi visada turėti galimybę laiku atlikti mokėjimus. Siekiant užtikrinti, kad EIF ir toliau visada turėtų pakankamai lėšų, atliekama nuolatinė numatomų mokėjimų sumų stebėsena. Šiuo atveju sąvoka „pakankamai“ siejama su numatoma išmokėti suma, o ne su visa įsipareigota sumokėti suma, nes EIF pasirašomų sutarčių galiojimo laikas yra labai ilgas. Sumos, kurias įsipareigota sumokėti, gali būti išmokamos per labai ilgą laikotarpį. Atsižvelgiant į tai, išmokėtinų sumų konkrečiais metais iš anksto numatyti neįmanoma. Komisijos tarnybos per visą konkrečių metų laikotarpį nuolat palaiko ryšius su EIF, kad atsižvelgdamos į esamas mokėtinas sumas, galėtų koreguoti reikalavimus. Remdamasi EIF pateiktais duomenimis, Komisija siūlo sumažinti mokėjimų asignavimus nuo 86,2 mln. EUR iki 36,2 mln. EUR (- 50 mln. EUR). Ši suma apskaičiuota atsižvelgiant į prognozuojamas išmokėtinas sumas per likusius 2008 m., kurios neturėtų viršyti 36 mln. EUR. Be to, patikos sąskaitose yra pakankamai lėšų, kad prireikus būtų galima išmokėti ir daug didesnes sumas. 3.2. 1b išlaidų kategorija. Sanglauda augimui ir užimtumui skatinti Struktūriniai ir Sanglaudos fondai (- 4 514,7 mln. EUR) Šiame preliminariame taisomojo biudžeto projekte taip pat siūloma 4 514,7 mln. EUR sumažinti 1b išlaidų kategorijos mokėjimų asignavimus. Šio sumažinimo paaiškinimas pateiktas toliau. Dauguma naujojo 2007–2013 m. programavimo laikotarpio veiksmų programų priimtos 2007 m., todėl tarpinių mokėjimų sumos šioms programoms 2008 m. bus nedidelės. Prieš pateikdama pirmąją mokėjimo paraišką konkrečiai veiksmų programai, valstybė narė visų pirma turi pateikti valdymo ir kontrolės sistemų ataskaitą, kurią turi priimti Komisija. Tarybos reglamento Nr. 1083/2006[6] 71 straipsnyje nustatyta, kad šią ataskaitą valstybės narės pateikia „vėliausiai per dvylika mėnesių nuo kiekvienos veiksmų programos patvirtinimo“. Situacija dėl valdymo ir kontrolės sistemų ataskaitų rugsėjo mėn. pabaigoje aprašyta toliau. Iš 117 galimų ataskaitų dėl Europos socialinio fondo (ESF) programų valstybės narės atsiuntė 16, iš kurių 2 buvo priimtos. Iš 316 ataskaitų dėl sistemų Europos regioninės plėtros fondo (ERPF) ir Sanglaudos fondo (SF) programose Komisija gavo 87, iš kurių 18 buvo priimtos. Valstybės narės teikė ataskaitas lėčiau nei iš pradžių manyta, ir tai padarė tiesioginį poveikį mokėjimų asignavimams, kurių reikia tarpiniams mokėjimams atlikti. Be to, patvirtinus valdymo ir kontrolės sistemas, mokėjimų paraiškos bus siunčiamos nebūtinai iškart, nes, valstybės narės nurodė, ypač dėl ERPF programų, jog nepradės leisti lėšų tol, kol valdymo ir kontrolės sistemos nebus patvirtintos. Sanglaudos fondo ir, kiek mažiau, tam tikrų ERPF veiksmų programoms poveikis dar didesnis, nes valstybės narės Komisijai patvirtinti taip pat turi pateikti 949 didelės apimties projektus. Tai reiškia, jog beveik visus 2008 m. mokėjimus 2007–2013 m. programoms sudaro tik planuoti išankstiniai mokėjimai. Vis dėlto, 2000–2006 m. programų tarpiniai mokėjimai buvo didesni nei tikėtasi, todėl jiems buvo panaudota didelė 2007–2013 m. programoms skirtų mokėjimų dalis (7,3 mlrd. EUR, skirtų naujoms programoms, buvo pervesta senoms programoms). Atlikus tam tikrų konkrečių veiksmų programų valdymo ir kontrolės sistemų auditą, nemažai mokėjimų 2000–2006 m. programoms Komisija sustabdė, kol susijusios valstybės narės imsis reikalingų korekcinių priemonių. Atsižvelgdama į tai, Komisija siūlo sumažinti toliau nurodytų 1b išlaidų kategorijos biudžeto eilučių mokėjimų asignavimus: Biudžeto eilutė | Pavadinimas | Pokytis (EUR) | 04 02 17 | ESF. Konvergencija | -649 702 522 | 04 02 19 | ESF. Regionų konkurencingumas ir užimtumas | -965 000 000 | 13 03 16 | ERPF. Konvergencija | -1 127 000 000 | 13 03 18 | ERPF. Regionų konkurencingumas ir užimtumas | -200 000 000 | 13 03 19 | ERPF. Europos teritorinis bendradarbiavimas | -158 000 000 | 13 04 02 | Sanglaudos fondas | -1 415 000 000 | Iš viso pagal 1b išlaidų kategoriją | -4 514 702 522 | Reikėtų nepamiršti, kad Komisijos prašomas 1b išlaidų kategorijos 2008 m. biudžetas apskaičiuotas remiantis hipoteze, kad visos 2007–2013 m. programos bus patvirtintos 2007 m. ir pradėtos įgyvendinti iškart po patvirtinimo, dėl to ir buvo numatyta atitinkama suma tarpiniams mokėjimams. 3.3. 2 išlaidų kategorija. Gamtos išteklių išsaugojimas ir valdymas Rezervas žuvininkystės susitarimams (- 20,7 mln. EUR) Į 40 02 41 02 rezervo eilutę įtraukti asignavimai galimiems su tam tikromis trečiosiomis šalimis pasirašomiems žuvininkystės susitarimams. Dėl esamos derybų su Liberija, Siera Leone, Tanzanija, Kenija ir Senegalu padėties galimi susitarimai su šiomis šalimis iki 2008 m. pabaigos nebus pasirašyti. Todėl nepanaudotus 20,7 mln. EUR mokėjimų asignavimus galima atšaukti. Didžioji dalis atitinkamų įsipareigojimų asignavimų jau panaudota DEC22/2008 perkėlime. 3.4. 3b išlaidų kategorija. Pilietybė Visuomenės sveikatos programa (- 13,6 mln. EUR) Pagal 17 03 01 01 punktą iš Visuomenės sveikatos programos užbaigimui (2003–2008 m.) 2008 m. skirtų mokėjimų asignavimų 14 mln. EUR suma greičiausiai nebus panaudota. Ši suma nebus panaudota dėl dviejų pagrindinių priežasčių. Pirma, per paskutinį 2007 m. ketvirtį Visuomenės sveikatos programai skirta maždaug 7 mln. EUR asignuotųjų įplaukų, kurios suteikė galimybę pagal šią programą finansuoti papildomų įdomių projektų. Ši suma buvo skirta mokėjimams, tačiau atsižvelgiant į įsipareigojimo datą, 2007 m. mokėjimai buvo negalimi. Šios mokėjimams skirtos lėšos buvo automatiškai perkeltos į 2008 m., tačiau 2007 m. pradžioje, rengiant preliminarų 2008 m. biudžeto projektą, jos nebuvo numatytos. Todėl bendra mokėjimų asignavimų suma pagal šį biudžeto punktą viršija numatytą sumą maždaug 7 mln. EUR. Be to, Komisija pratęsė terminą daugeliui dotacijų pagal Visuomenės sveikatos programą, nes gavėjams sunku laiku pasiekti prašomus rezultatus. Kai kurie gavėjai taip pat vėluoja rengdami išlaidų finansavimo dokumentus ar susijusius įrodymus. Todėl keli mokėjimai, kurių bendra suma sudaro 7 mln. EUR, atidėti 2009 m. Pereinamojo laikotarpio priemonė institucijoms stiprinti po įstojimo (- 26,7 mln. EUR) Lėšos nebuvo panaudotos iš esmės dėl to, kad Bulgarijai buvo sustabdyti mokėjimai pagal PHARE pasirengimo narystei pagalbos (žr. toliau) ir pereinamojo laikotarpio priemonę. 2008 m. liepos 23 d. Europos Komisija priėmė sprendimą, kuriuo dviems iš keturių Bulgarijos įgyvendinančiųjų agentūrų buvo atimta teisė valdyti programas pagal šias dvi finansines priemones. Todėl siūloma sumažinti 22 03 01 straipsnio mokėjimų asignavimus 26,7 mln. EUR. 3.5. 4 išlaidų kategorija. ES kaip pasaulinio masto veikėja Pasirengimo narystei pagalbos priemonė (IPA). Žmogiškųjų išteklių vystymas (- 47,6 mln. EUR) Komisija iš Turkijos valdžios institucijų kol kas nėra gavusi akreditacijos dokumentų paketo ir prašymo perduoti valdymą dėl IPA IV sudedamosios dalies (žmogiškieji ištekliai). Remiantis Turkijos vyriausybės informacija, pateikta per 2008 m. liepos viduryje vykusį finansinio susitarimo seminarą, šis paketas oficialiai turėjo būti perduotas liepos mėn. pabaigoje. Šiuo metu vis dar vyksta atitikties vertinimas, o apie datą, kada akreditavimo dokumentų paketas bus pateiktas Komisijai, nepranešta. Netgi tuo atveju, jei šis paketas būtų gautas rugsėjo mėn. pabaigoje, Komisijos auditoriai iki metų pabaigos nesuspėtų jo įvertinti, pasirengti akreditavimo misijai ir užtikrinti (tuo atveju, jei misijos metu neišaiškėtų jokių procesą stabdančių faktų, o tai yra mažai tikėtina), kad Komisija yra pasirengusi patvirtinti valdymo perdavimą. Be to, su Turkijos valdžios institucijomis nesusitarta dėl finansinio susitarimo teksto. Atsižvelgiant į tai, kad kitas informacinis seminaras numatytas spalio viduryje, ir tik po to gali prasidėti derybos ir Komisijos tipinės sutarties sudedamųjų dalių derinimas, finansinis susitarimas iki metų pabaigos nebus pasirašytas. Perduoti valdymą ir pasirašyti finansinio susitarimo, t. y. išpildyti išankstinio mokėjimo sąlygų, iki metų pabaigos nepavyks, todėl siūloma sumažinti 04 06 01 straipsnio mokėjimų asignavimus 47,6 mln. EUR. Pasirengimo narystei paramos kaimo plėtrai priemonė (IPARD) (- 70 mln. EUR) Kaip numatyta teisiniu pagrindu, kol Komisija nepriėmė sprendimo dėl valdymo perdavimo, negalima atlikti jokių mokėjimų, net ir išankstinių. Atsižvelgiant į tai, kad valdymo perdavimas per 2008 m. nebus atliktas nei vienai šaliai kandidatei, nepanaudota liks visa 2008 m. asignavimų suma. Šalys kandidatės turi įkurti visas reikalingas struktūras (nacionalines valdžios institucijas ir (arba) agentūras), kurios leis įgyvendinti programas, laikantis deramų finansavimo nuostatų, ir nacionaliniu lygiu pradėti taikyti visus akreditavimo kontrolės būdus. Šalims kandidatėms pateikus reikiamus dokumentus, Komisija turi atlikti patikrinimus, kad galėtų įvertinti šias administracines struktūras ir nustatyti, ar kiekvienai priemonei taikomos valdymo ir kontrolės sistemos atitinka Bendrijos standartus. Nors šalys kandidatės dėjo daug pastangų, kad valdymas būtų perduotas 2008 m., akivaizdu, šiais metais to padaryti nepavyks. Remiantis paskutinėmis prognozėmis, Kroatija su priemonėmis susijusias akreditacijas suteiks iki 2008 m. spalio mėn. pabaigos ir pateiks Komisijai prašymą perduoti valdymą – tą Komisija turėtų padaryti per pirmą 2009 m. pusmetį. Dėl užsitęsusių akreditavimo procedūrų nacionaliniu lygiu ir patirties stokos valdant Bendrijos lėšas kitoms dviems šalims kandidatėms šis procesas užsitęs dar ilgiau. Todėl siūloma sumažinti 05 05 02 straipsnio mokėjimų asignavimus 70 mln. EUR. Pasirengimo narystei struktūrinės politikos priemonė (ISPA). Kitų ankstesnių projektų pabaigimas (2000–2006 m.) (- 100 mln. EUR) 13 05 01 01 biudžeto eilutės mokėjimų asignavimai skirti projektams Bulgarijoje ir Rumunijoje užbaigti. Šios valstybės narės prognozuojamus mokėjimus pagal šią biudžeto eilutę gerokai sumažino. Prognozuojamų mokėjimų suma sumažėjo dėl to, kad abiejose šalyse prašymų finansuoti išlaidas skaičius yra mažesnis nei tikėtasi, taip pat buvo sustabdyti mokėjimai dviems Bulgarijos projektams. 2008 m. liepos mėn. Komisijai priėmus sprendimą dėl sustabdymo, šiais metais mokėjimo paraiškų šiems dviems projektams nenumatyta. Kad pagerintų bendrą abiejų sustabdytų projektų valdymą, iki 2008 m. lapkričio mėn. pabaigos Bulgarijos valdžios institucijos turėtų įgyvendinti keletą priemonių (atlikti papildomus auditus, parengti veiksmų planą ir jį įgyvendinti, peržiūrėti finansų valdymo ir kontrolės sistemas). Įgyvendinus šias priemones, Komisija patikrins, kaip jos yra įgyvendintos, ir atsižvelgdama į rezultatus, atnaujins finansavimą arba priims sprendimą dėl finansinės korekcijos. Dėl sumažėjusios prognozuojamų mokėjimų sumos prašoma sumažinti 13 05 01 01 punkto mokėjimų asignavimus 100 mln. EUR. Bendradarbiavimas su besivystančiomis Azijos šalimis (- 48 mln. EUR) Keletą 2008 m. pagal 19 10 01 01 biudžeto punktą numatytų mokėjimų reikėtų sumažinti arba atšaukti dėl šių priežasčių: - Bangladešas (Švietimo programa). Programa įgyvendinama daug lėčiau nei numatyta dėl 2007 m. lapkričio mėn. ciklono padarytų nuostolių. Remiantis programos vidurio laikotarpio peržiūros rekomendacija, 2008 m. skirta suma sumažinama 17 mln. EUR. - Indija (Sveikatos priežiūros sektoriaus biudžeto parama). Dėl administracinių sunkumų, su kuriais susidūrė gavėjas, finansinio susitarimo derybų su Indijos Vyriausybe metu susitarimo pasirašymas buvo atidėtas. Todėl pirminė numatyta suma sumažinama 13 mln. EUR. - Indija. Dėl nenumatyto pareikalavimo iš rangovo grąžinti lėšas, pagal susitarimą dėl mokyklos švietimo tobulinimo programos galutinė prašoma suma yra mažesnė nei numatyta 1,7 mln. EUR. - Kambodža (Biudžeto paramos programa). 5 mln. EUR suma nebus išmokėta 2008 m. dėl lėtos Vyriausybės pažangos įgyvendinant veiksmus, kuriuos būtina atlikti prieš pervedant lėšas. - Mianmaras. Iš pradžių prognozuota 4,3 mln. EUR mokėtina suma, numatyta sutartyje su Jungtinių Tautų projektų paslaugų biuru (UNOPS) dėl Trijų ligų fondo (ŽIV/AIDS, maliarijos ir tuberkuliozės), sumažinta iki 2 mln. EUR, nes audito metu buvo nustatyti faktai, dėl kurių visa suma negali būti sumokėta (suma sumažinama 2,3 mln. EUR). - Pakistanas. 2008 m. 6 mln. EUR dalinė suma švietimo sektoriaus paramos programai greičiausiai nebus išmokėta dėl Pasaulio banko, kuris nusprendė pakeisti programos finansavimo tvarką, pozicijos, dėl kurios ES reikia sukurti naują politikos matricą. Todėl biudžeto paramos lėšų mokėjimas bus atidėtas. - Indonezija (Teisės ir saugumo programa). Vyriausybė delsė pasirašyti finansinį susitarimą, todėl sutartys dar nepatvirtintos. Mokėjimai, susiję su šių sutarčių pasirašymu (3 mln. EUR), atidedami kitiems metams. SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS Finansinė programa Išlaidų kategorija, išlaidų subkategorija | 2008 m. finansinė programa | 2008 m. biudžetas (įskaitant TB Nr. 1–6/2008 ir PTBP Nr. 7–9/2008) | PTBP Nr. 10/2008 | 2008 m. biudžetas + TB Nr. 1–6/2008 ir PTBP Nr. 7–10/2008 | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |10 386 000 000 | |11 086 000 000 |9 768 739 600 |0 |-50 000 000 |11 086 000 000 |9 718 739 600 | |1b. Sanglauda augimui ir užimtumui skatinti |47 267 000 000 | |47 255 948 720 |40 538 785 026 |0 |-4 514 702 522 |47 255 948 720 |36 024 082 504 | | Iš viso |57 653 000 000 | |58 341 948 720 |50 307 524 626 |0 |-4 564 702 522 |58 341 948 720 |45 742 822 104 | | Maža[7] | | |-188 948 720 | | | |-188 948 720 | | | 2. GAMTOS IŠTEKLIŲ IŠSAUGOJIMAS IR VALDYMAS, iš jų: | | | | | | | | | | su rinka susijusios išlaidos ir tiesioginės išmokos |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Iš viso |59 193 000 000 | |56 314 715 538 |53 241 270 053 |0 |-20 682 000 |56 314 715 538 |53 220 588 053 | | Marža | | |2 878 284 462 | | | |2 878 284 462 | | | 3. PILIETYBĖ, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |747 000 000 | |730 274 000 |533 196 000 | | |730 274 000 |533 196 000 | |3b. Pilietybė |615 000 000 | |888 034 197 |981 444 203 |0 |-40 300 000 |888 034 197 |941 144 203 | | Iš viso |1 362 000 000 | |1 618 308 197 |1 514 640 203 |0 |-40 300 000 |1 618 308 197 |1 474 340 203 | | Maža[8] | | |16 883 000 | | | |16 883 000 | | | 4. ES KAIP PASAULINIO MASTO VEIKĖJA[9] |7 002 000 000 | | 7 311 218 000 | 8 112 728 400 | 0 |-265 600 000 | 7 311 218 000 | 7 847 128 400 | | Marža | | | -70 000 000 | | | | -70 000 000 | | | 5. ADMINISTRAVIMAS[10] |7 380 000 000 | |7 279 207 193 | 7 279 767 193 | 0 |0 |7 279 207 193 | 7 279 767 193 | | Marža | | | 177 792 807 | | | | 177 792 807 | | | 6. KOMPENSACIJOS |207 000 000 | |206 636 292 |206 636 292 |0 |0 |206 636 292 |206 636 292 | | Marža | | | 363 708 | | | | 363 708 | | | IŠ VISO |132 797 000 000 |129 681 000 000 |131 072 033 940 |120 662 566 767 |0 |-4 891 284 522 |131 072 033 940 |115 771 282 245 | | Marža | | |2 814 375 257 |9 607 842 430 | | |2 814 375 257 |14 499 126 952 | | [1] OL L 248, 2002 9 16, p. 1. [2] OL L 343, 2007 12 27, p. 9. [3] OL L 130, 2000 5 31, p. 1. [4] Priimta 2008 m. rugsėjo 2 d. [5] OL L 208, 2008 8 5, p. 1. [6] OL L 210, 2006 7 31, p. 25. [7] Skaičiuojant maržą pagal 1a išlaidų kategoriją į Europos prisitaikymo prie globalizacijos padarinių fondą (EGF) neatsižvelgta. Pagal lankstumo priemonę sutelkta 200 mln. EUR. [8] Europos Sąjungos solidarumo fondo (ESSF) suma įtraukiama viršijant atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). [9] 2008 m. 4 išlaidų kategorijos maržoje neįskaičiuoti asignavimai, susiję su Neatidėliotinos pagalbos rezervu. Pagal lankstumo priemonę sutelkta 70 mln. EUR. [10] Skaičiuojant 5 išlaidų kategorijos maržą iki numatytos viršutinės ribos atsižvelgiama į 2007–2013 m. finansinės programos 1 išnašą – 77 mln. EUR darbuotojų įnašų į pensijų sistemą.